Document ID: 31998R2535

ΚΑΝΟΝΙΣΜΟΣ (ΕΚ) αριθ. 2535/98 ΤΗΣ ΕΠΙΤΡΟΠΗΣ της 26ης Νοεμβρίου 1998 για τροποποίηση του κανονισμού (ΕΟΚ) αριθ. 3046/92 σε ό,τι αφορά τις πληροφορίες που παρέχονται από τις φορολογικές αρχές
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3330/91 του Συμβουλίου, της 7ης Νοεμβρίου 1991, για τις στατιστικές των συναλλαγών μεταξύ των κρατών μελών (1), όπως τροποποιήθηκε από τον κανονισμό (ΕΟΚ) αριθ. 3046/92 της Επιτροπής (2), και ιδίως το άρθρο 30,
Εκτιμώντας ότι:
ένα βασικό στοιχείο του συστήματος Intrastat συνίσταται στη χρησιμοποίηση πληροφοριών, σχετικών με το φόρο προστιθέμενης αξίας, σε ό,τι αφορά τις ενδοκοινοτικές συναλλαγές για την εξασφάλιση ενός ελέγχου της εξαντλητικότητας της στατιστικής 7
ότι θα πρέπει να προσδιοριστεί, κατά τρόπο περιοριστικό, η πληροφόρηση που θα πρέπει να αποτελέσει το αντικείμενο μετάβασης, μεταξύ των υπηρεσιών που είναι επιφορτισμένες στα κράτη μέλη, για την εφαρμογή της νομοθεσίας σχετικά με το φόρο προστιθέμενης αξίας και την κατάρτιση στατιστικών των συναλλαγών αγαθών μεταξύ κρατών μελών 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής στατιστικών συναλλαγών αγαθών μεταξύ κρατών μελών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 8 του κανονισμού (ΕΟΚ) αριθ. 3046/92 προστίθεται η ακόλουθη παράγραφος 2:
«2. Η παροχή, από τις υπηρεσίες ενός κράτους μέλους που είναι επιφορτισμένες για την εφαρμογή της νομοθεσίας, σχετικά με το φόρο προστιθέμενης αξίας, στις αρμόδιες υπηρεσίες αυτού του κράτους μέλους για την εκπόνηση των στατιστικών επί των συναλλαγών αγαθών, πληροφοριών φορολογικού χαρακτήρα προβλεπομένων στο άρθρο 11 παράγραφος 4 του κανονισμού (ΕΟΚ) αριθ. 3330/91, περιορίζεται στις πληροφορίες που ο υποκείμενος σε καταβολή ΦΠΑ οφείλει να παρέχει σύμφωνα με το άρθρο 22 της οδηγίας 77/388/ΕΟΚ.»
Άρθρο 2
Ο παρών κανονισμός τίθεται σε ισχύ την 20ή ημέρα από την ημερομηνία δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 26 Νοεμβρίου 1998.

Labels: 3
12
2
19